

Na osnovu odredbe člana 20a. stav (2) Zakona o radu („Službene novine FBiH, broj: 26/16 i 89/18), članova 4. i 6. Uredbe o postupku prijema u radni odnos u javnom sektoru u TK („Službene novine TK“, broj: 04/19, 4/20, 11/20, 5/21), članova 12. i 13. Pravilnika o radu Javne ustanove Narodno pozorišta Tuzla (broj: 423-2/20 od 03.03.2020. godine), Odluke Upravnog odbora JU Narodno pozorište Tuzla o upražnjenim radnim mjestima i raspisivanju javnog oglasa br.1326-2/24 od 10.10.2024. godine, JU Narodno pozorište Tuzla, raspisuje

**JAVNI OGLAS**

**za prijem radnika u radni odnos**

**I**

**Javna ustanova Narodno pozorište Tuzla** (dalje: Pozorište), sa sjedištem u Tuzli, u ulici Pozorišna br.4 raspisuje Javni oglas za prijem u radni odnos, za sljedeće radno mjesto:

1. „umjetnički rukovodilac“, 1 izvršilac, na određeno vrijeme na period do 3 godine, puno radno vrijeme

**II**

1. **Opšti uslovi utvrđeni Zakonom koje kandidati moraju ispunjavati:**

* da je državljanin Bosne i Hercegovine;
* da je stariji od 18 godina, ali ne stariji od 65 godina;
* da je zdravstveno i psihofizički sposoban za obavljanje poslova predviđenih za radno mjesto na koje konkuriše;
* da nije otpušten iz državne službe ili druge službe kao rezultat disciplinske mjere na bilo kojem nivou vlasti u BiH u periodu od tri godine prije dana objavljivanja upražnjene pozicije;
* da nije obuhvaćen odredbom člana IX.1 Ustava Bosne i Hercegovine;
* da se protiv njega ne vodi krivični postupak.

1. **Pored opštih uslova predviđenih zakonom, kandidati moraju ispunjavati i sljedeće posebne uslove i to:**

* VSS/VII stepen ili visoko obrazovanja najmanje prvog ciklusa Bolonjskog sistema studiranja koje se vrednuje sa 240 ECTS, završen fakultet društvenih nauka ili Akademija scenskih umjetnosti, odnosno Akademija dramskih umjetnosti, 5(pet) godina radnog iskustva u struci nakon završene VSS, poznavanje rada na računaru, stručne, radne i organizacione sposobnosti.

**III**

**Kratak opis poslova:**

**„Umjetnički rukovodilac“**

umjetnički rukovodilac je predsjednik Umjetničkog savjeta; predlaže direktoru i Upravnom odboru umjetničku koncepciju Pozorišta; predlaže direktoru opšte smjernice repertoarske politike; predlaže direktoru i Upravnom odboru godišnji repertoarski plan; vrši idejno i estetsko vrednovanje djela prije stavljanja na repertoar; predlaže (u saradnji sa direktorom) gostovanje umjetnika iz zemlje i inostranstva; utvrđuje program rada dramskih umjetnika; rukovodi i organizuje rad u radnoj jedinici; prati rad i učestvuje u procesu oblikovanja predstava; vodi brigu o ravnopravnom angažovanju kompletnog umjetničkog kadra; stara se (u granicama mogućnosti) o podjednakoj zaposlenosti članova kolektiva; predlaže direktoru, u saradnji sa rediteljem, podjelu uloga za svaku predstavu; odgovoran je za svako javno izvođenje scenskih djela; odgovoran je za blagovremenu realizaciju godišnjeg repertoara Pozorišta; po ovlaštenju direktora kontaktira sa rediteljima i saradnicima koje treba angažovati (kostimograf, scenograf, muzički saradnik, lektor, glumac, itd.); po potrebi radi na organizaciji i pripremi polaganja audicije; po pozivu prisustvuje sjednicama Upravnog odbora i iznosi prijedloge i sugestije saradnika; učestvuje u pripremi plana i vrši procjenu o radu i umjetničkim dostignućima u službi drame; sačinjava izvještaj o radu službe drame; predlaže gostovanje van sjedišta pozorišta i u skladu s tim vodi računa o mobilnosti predstava; učestvuje u izradi mjesečnog izvještaja sa šefom propagande, rukovodiocem službe tehnike i direktorom; organizuje zamjene i uskakanja u predstave i dostavlja ih producentu; prati rad i umjetnička dostignuća svakog umjetnika u službi drame i o tome podnosi izvještaj direktoru na kraju pozorišne sezone; predleže kandidate za godišnje pozorišne nagrade, priznanja i sl.; obavlja i druge poslove po nalozima direktora i za svoj rad odgovoran je direktoru Pozorišta i Upravnom odobru.

**IV**

**Kandidati su kao dokaz da ispunjavaju opće uslove dužni dostaviti slijedeću dokumentaciju:**

* Izvod iz matične knjige rođenih,
* Uvjerenje o državljanstvu,
* Potvrda da nisu otpušteni iz državne službe ili druge službe kao rezultat disciplinske mjere na bilo kojem nivou vlasti u BiH u periodu od tri godine prije dana objavljivanja upražnjene pozicije za kandidate koji su bili ili su zaposleni u državnoj službi, a kandidati koji nisu bili zaposleni u državnoj službi dužni su dostaviti potpisanu i ovjerenu izjavu od strane nadležnog organa,
* Izjava kandidata potpisana i ovjerena od strane nadležnog organa da se na njih ne odnosi član IX.I. Ustava BiH

**Samo izabrani kandidati dužni su dostaviti:**

* Ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta na koje su izabrani,
* Uvjerenje o nevođenju krivičnog postupka

**Kandidati su dužni dostaviti sljedeću dokumentaciju o ispunjavanju posebnih uslova:**

* Diploma o stečenoj stručnoj spremi, koja se traži za radno mjesto na koje se kandidat prijavljuje,
* Dokaz o radnom iskustvu, nakon sticanja stručne spreme, koja se traži za radno mjesto na koje se prijavljuje, odnosno Potvrda/Uvjerenje prethodnog poslodavca ili poslodavaca kod kojih je kandidat radio ili radi sa stručnom spremom i tačno navedenim periodima i radnim mjestima
* Dokaz o poznavanju rada na računaru (uvjerenje škola koje se bave obukom rada na računaru)
* Program razvoja Pozorišta za trogodišnji period (Umjetnička koncepcija Pozorišta, smjernice repertoarske politike, trogodišnji repertoarski plan).

Sva dokumentacija mora biti dostavljena u originalu ili ovjerenoj fotokopiji ne starijoj od 3 mjeseca.

Kandidati su, pored obaveznih dokaza, dužni priložiti i:

-uredno popunjen i potpisan [PRIJAVNI OBRAZAC](https://www.bkctuzla.ba/images/photos/2020/PDF/Prijavni_obrazac.pdf) koji se preuzima na web stranici JU Narodno pozorište Tuzla [www.nptz.ba](http://www.nptz.ba) ili lično na adresi JU Narodno pozorište Tuzla (Pozorišna br.4, 75000 Tuzla).

Radni odnos za radno mjesto umjetnički rukovodilac, zasniva se na određeno vrijeme na period do 3 godine, sa punim radnim vremenom.

**V**

Prioritet pri zapošljavanju imat će kandidati koji po Zakonu o dopunskim pravima branilaca i članova njihovih porodica („Sl.novine Tuzlanskog kantona“ br. 65/12, 5/14, 12/16 i 6/20) na to ostvaruju pravo. Kandidati su pored dokaza o ispunjavanju općih i posebnih uslova,  uz prijavu obavezni dostaviti i dokaze o pripadnosti boračkoj populaciji, definisane odredbama Pravilnika o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Sl. novine TK“ broj: 9/14 i 6/15).

**VI**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos. Neuredne, nepotpune i neblagovremene prijave, neće biti uzete u razmatranje, te se odbacuju kao nepotpune zaključkom i biće eliminisane iz daljeg toka oglasne procedure.

**VII**

Sa kandidatima koji budu ispunjavali uslove javnog oglasa biće obavljen razgovor/intervju, koji će se sastojati od pismenog i usmenog ispita, te obavljena prethodna provjera stručnih sposobnosti - znanja rada na računaru o čemu će se kandidati naknadno obavijestiti.

**VIII**

JU Narodno pozorište Tuzla će o vremenu i mjestu održavanja procesa izbora obavijestiti kandidate u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje 5 (pet) dana prije održavanja ispita.

**IX**

Oglas će biti objavljen u dnevnom listu „Večernji list BH" doo Mostar, na WEB stranici Pozorišta (www.nptz.ba), i na web stranici Službe za zapošljavanje Tuzlanskog kantona.

Rok za podnošenje prijava na Javni oglas je 15 (petnaest) dana počev od narednog dana od dana objave u dnevnom listu „Večernji list BH" doo Mostar.

**X**

Prijave sa traženom dokumentacijom dostaviti lično ili preporučenom poštom na adresu:

JU NARODNO POZORIŠTE TUZLA

ULICA POZORIŠNA BROJ 4, 75000 TUZLA

sa naznakom „Prijava na javni oglas za radno mjesto umjetnički rukovodilac- ne otvaraj“

Gramatička terminologija korištenja muškog i ženskog roda za pojmove u tekstu oglasa uključuje oba roda.